Բալիհիան ասում է՝ ոչ

**Բալիհիան ասում է՝ ոչ**, բողոքի շարժում, որը տեղի է ունեցել Իռլանդիայի Քորք կոմսության Բալիհի քաղաքում: 2011 թվականի մարտի 6-ից (Ֆիաննա Ֆեյլի կառավարումը տապալող և Ֆին Գել-Լեյբորիստական ​​կոալիցիա բերող ընդհանուր ընտրություններից հետո եկող շաբաթավերջը) մինչև 2020 թվականի մարտի 8-ը բնակիչներն ամեն կիրակի պատարագից հետո երթեր են կազմակերպել՝ դեմ լինելով Իռլանդիայի պետության կողմից անհայտ պարտատոմսեր ունեցողներին տրամադրված օգնությանը (ֆինանսական ճգնաժամերի ժամանակ կառավարությունները գումար են տրամադրում բանկերին կամ ընկերություններին՝ դրանք շարունակելու և տնտեսական անկայունությունից խուսափելու համար)։

Դիարմուիդ Օ'Ֆլինը, սպորտային լրագրող, «Բալիհիան ասում է՝ ոչ» շարժման հիմնական խոսնակն է եղել։ Նա հիմնադրել է *Bondwatch* բլոգը, որտեղ հետևել և փաստաթղթավորել է բանկերին օգնություն տրվող վճարումները՝ հենց դրանց կատարման պահին։ Շարժումը նաև հանրային աջակցություն է ստացել այնպիսի տնտեսագետներից, ինչպիսիք են Կոնստանտին Գուրդջիևը և Սթիվեն Քինսելլան, ինչպես նաև շատ այլ հասարակական գործիչներից։

## Պատմություն
2011 թվականի նոյեմբերի 1-ին «Բալիհիան ասում է՝ ոչ» բողոքի շարժման անդամները փակել են Քորք-Լիմերիկ ճանապարհի երթևեկությունը՝ հաջորդ օրը *Anglo Irish Bank*-ին 1 միլիարդ ԱՄՆ դոլարի պարտատոմսի վճարման դեմ պայքարելու համար։ 2012 թվականի մայիսին Ֆայն Գեյլի (Fine Gael) կառավարիչ Այնե Քոլինզը վիճաբանություն է հրահրել, երբ շարժման ներկայացուցիչներին (որոնք նաև իրեն ընտրողներն էին) ասել է, որ իր համար դժվար է ապրել տարեկան 140,000 եվրոյով։

2012 թվականի սեպտեմբերի 18-ին «Բալիհիան ասում է՝ ոչ» շարժման ցուցարարները ժամանել են Դուբլինի Լեյնսթեր Հաուս, որտեղ նրանք հանդիպել են «Շինն Ֆեյն»-ի ֆինանսական խոսնակ Փիրս Դոհերտիի հետ: Անկախ ֆինանսական տնօրենների խորհրդի անդամներ՝ Ջոն Հալիգանը և Լյուկ «Մինգ» Ֆլանագանը նրանց հետ միասին մասնակցել են Դուբլինի երթին։ 2013 թվականի հունվարի 27-ին Բալիհիայի բնակիչներն անցկացրել են իրենց 100-րդ երթը։

2013 թվականի մարտի 27-ին Բալիհիայից և Շարլվիլից բողոքի ակցիայի մասնակիցները մեկնել են Բրյուսել՝ հանդիպելու Եվրախորհրդարանի տնտեսական և դրամավարկային հարցերի հանձնաժողովի անդամների, այդ թվում՝ նախագահ Շերոն Բոուլզի հետ։ 2014 թվականի մարտի 2-ին, քարոզարշավի երրորդ տարեդարձին նվիրված երթի ժամանակ, Դիարմուիդ Օ'Ֆլինը հայտարարել է՝ 2014 թվականի Եվրախորհրդարանի ընտրություններում՝ Հարավային ընտրատարածքում իր թեկնածությունն առաջադրելու մասին։

Համերաշխության երթեր են անցկացվել ամբողջ Իռլանդիայում, այդ թվում՝ Դոնեգալ կոմսության Ֆալկարահ քաղաքում։

Բալիհիի վերջին «Ոչ» բողոքի երթը տեղի է ունեցել 2020 թվականի մարտի 8-ին՝ նշանավորելով շարժման ավարտը՝ ինը տարի տևած շաբաթական ցույցերից հետո։

## Լրատվամիջոցների լուսաբանում
Բալիհիայի «Ոչ» բողոքի շարժումը միջազգային լրատվամիջոցների ուշադրությունը գրավել է գյուղացիների համառության շնորհիվ, որոնք ամեն շաբաթ պաստառ են կրել՝ վրան գրված. «Բալիհիան ՈՉ է ասում պարտատոմս ունեցողներին օգնելուն»։ 100-րդ շաբաթում շարժումը լուսաբանել են *[[Aftenposten]]*-ը, *Al Jazeera*-ն և *[[Վաշինգտոն Փոստ|The Washington Post]]*-ը, իսկ նկարահանող խմբերը ժամանել էին Ավստրալիայից, Ֆրանսիայից, Գերմանիայից և Կորեայից։ Գերմանական *Der Tagesspiegel* թերթը Բալիհիան նկարագրել է որպես վայր, որտեղ «բաբախում է իռլանդական դիմադրության սիրտը»։

Իռլանդիայյի լրատվամիջոցներում «Բալիհիան ասում է՝ ոչ» շարժումը քիչ է լուսաբանվել, ինչը նկատվել է և՛ երկրի ներսում, և՛ միջազգային հանրության կողմից: Որոշ հրատարակություններ որոշել են ընդհանրապես չհիշատակել այն, չնայած արտասահմանում դրա մասին լուրերի բուռն տարածմանը։ Այնուամենայնիվ, շարժումն այնքան շատ է զուգորդվել «Ոչ» բառի հետ, որ այդ արտահայտությունը հետագայում օգտագործվել է Բալիհիայի հետ կապված այլ իրադարձություններ մեկնաբանելու ժամանակ։

Մայքլ Քլիֆորդը Բալիհիան նկարագրել է որպես «ազգի խիղճ»։ Էոգան Մաքքոնելը գովաբանել է այն որպես «իրենց դժգոհությունը հայտնող իռլանդացիների փողոց դուրս գալու հիանալի օրինակ»։ Ֆինտան Օ'Թուլը *The Irish Times*-ում գրել է. «Նրանց բողոքի ակցիան արժանապատիվ, համառ և բարի տրամադրվածությամբ է բանկային պարտատոմսերի տերերին օգնելու ծրագրի դեմ, որն այդքան խորը հետևանքներ է ունեցել Իռլանդիայի համար։ Նրանց ձայնը դեռևս չպարտված Իռլանդիայից է՝ մի Իռլանդիայից, որը գնահատում է առողջ բանականությունն ու տարրական արդարությունը»։ Ջին Քերիգանը *Sunday Independent*-ում գրել է. «Երբ այս անարգ փոքրիկ դարաշրջանի պատմությունը գրվի, Բալիհիան կդառնա պատվի խորհրդանիշ»։

## Ծանոթագրություններ

## Արտաքին հղումներ
* Facebook
* Article archives: 1 2

Կատեգորիա:2011 հիմնադրումներ Իռլանդիայում